Tiltale for voldtægt ved samleje og andet seksuelt forhold end samleje med barn under 12 år og blufærdighedskrænkelse. Påstand om bolig- og besøgsforbud, udvisning og erstatning
Ret: Retten i Viborg (1. instans)
Faggruppe: Straffesag — Nævningesag
Sagsemner: Forurettede og vidner;
Seksual forbrydelser;
Strafferetlige sanktioner og andre foranstaltninger;
Udlændinge;

6 års fængsel for voldtægt med barn under 12 år
Dom afsagt: 15. august 2023

39-årig mand idømt 6 års fængsel for voldtægt ved sam-leje og andet seksuelt forhold end samleje med barn

un-der 12 år og blufærdighedskrænkelse

Sagsnummer: SS 1666/2023

Sagen kort fortalt

Den nu 39-årige mand var i en nævningesag tiltalt for i tiden fra den 7. maj 2015 til den 19.
oktober 2019 i en midtjysk by at have begået seksuelle overgreb på en pige, der var født i 2008.
Han var også tiltalt for i flere tilfælde at have krænket hendes blufærdighed.

Det kom frem i sagen, at tiltalte kendte pigens forældre gennem sit arbejde. Tiltalte fik skabt et
tillidsfuldt forhold til både pigen og hendes forældre. Relationen mellem tiltalte og pigen
udviklede sig gennem årene. De tilbragte en del tid sammen, og de blev til stadighed mere for-
trolige og glade for hinanden. I starten legede de fantasifulde lege sammen, men langsomt ud-
viklede deres relation sig til et seksuelt forhold uden brug af direkte tvang. Tiltalte har forkla-
ret, at han ikke formåede at stoppe den udvikling, selvom han godt vidste, at det var gået for
vidt.

Tiltalen omfatter bl.a. voldtægt ved samleje og andet seksuelt forhold end samleje med barn
under 12 år og blufærdighedskrænkelse efter straffelovens § 216, stk. 2, jf. til dels § 225 og §
232.

Tiltalte erkendte sig delvist skyldig, idet han erkendte blufærdighedskrænkelse og de mindst
grove tilfælde af seksuelle overgreb i den rejste tiltale. Han nægtede sig skyldig i de grovere
forhold, herunder bl.a. at han skulle have gennemført vaginalt samleje med pigen.

Dommens resultat

Retten fandt det - særligt på baggrund af tiltaltes delvise erkendelse og den nu 15-årige piges
forklaring – bevist, at tiltalte var skyldig i de væsentligste dele af den rejste tiltale.

Anklageren påstod tiltalte idømt en fængselsstraf i mindst 6 år og udvisning for bestandig. An-
klageren nedlagde også påstand om, at tiltalte herudover skulle meddeles et bolig- og besøgs-
forbud.



Forsvareren nedlagde påstand om frifindelse i de ikke erkendte forhold og frifindelse for på-
standen om udvisning for bestandig. Forsvareren påstod også frifindelse for påstanden om
bolig- og besøgsforbud.

Straffen blev fastsat til 6 år bl.a. under hensyn til forholdets grovhed og karakter, pigens unge
alder og gerningsperiodens længde.

Tiltalte blev udvist for bestandig.

Tiltalte blev frifundet for påstanden om bolig- og besøgsforbud med henvisning til, at der efter
de dagældende regler ikke var grundlag for at nedlægge forbud.

Tiltalte blev dømt til at betale 175.000 kr. i tortgodtgørelse til pigen.

Sagen var en nævningesag, og dommerne var enige i skyldspørgsmålet. Der var ikke enighed
om strafudmålingen, idet der var ti stemmer for at udmåle straffen til fængsel i 6 år og to
stemmer for at udmåle straffen til fængsel i 7 år.

Tiltalte vil inden for 14 dage beslutte, om dommen skal ankes.

Afgørelsesdato

Dommen blev afsagt af Retten i Viborg den 15. august 2023.